Z:gnu-www-ja-byte-interview--a708ab-=3Cstrong=3EStallman=3C/strong=3E: I'm/hr

Stallman : Trenutno planiram započeti s jezgrom koja je napisana na MIT -u i nedavno objavljena javnosti s namjerom da bih ju koristio. Ta jezgra nazvana je TRIX; zasnovana je na pozivu udaljene procedure (engl. remote procedure call. Još moram nadodati kompatibilnost za mnogo Unixovih osobina koje trenutno nema. Još nisam počeo raditi na tome. Dovršavam program za prevođenje (kompilator) prije nego počnem raditi na jezgri. Morat ću i iznova napisati datotečni sustav. Namjeravam ga učiniti otpornim na greške na način da upisuje blokove odgovarajućim redosljedom kako bi struktura diska uvijek bila postojana. Zatim želim dodati brojeve verzija. Imam složen plan za usklađivanje brojeva verzija s načinom na koji ljudi obično koriste Unix. Morate biti u mogućnosti odrediti imena datoteka bez brojeva verzija, ali ih također morate moći označiti s eksplicitnim brojevima verzija, a oba načina moraju raditi s uobičajenim Unix programima koji nisu ni na koji način promijenjeni kako bi se nosili s takvim osobinama. Mislim da imam plan za to učiniti, a tek kad ga iskušam vidjet ću hoće li to zaista djelovati.